У Вікіпедыі ёсць артыкулы пра іншых асоб з прозвішчам Герасімовіч.
**Рыта Дакота**, сапраўднае імя — **Маргарыта Сяргееўна Герасімовіч** (нар. 9 сакавіка 1990, Мінск) — расійская і беларуская спявачка, кампазітар і аўтар-выканаўца.

Біяграфія
---------

Нарадзілася 9 сакавіка 1990 года ў Мінску. Бацька: Сяргей Герасімовіч — інжынер гуказапісу; маці: Святлана Герасімовіч — выхавальніца ў дзіцячым садку.

### Пачатак музычнай кар’еры

У 5 гадоў пачала займацца музыкай. Калі Рыце споўнілася 7 гадоў, мама запісала яе ў музычную школу. Педагогі вызначылі Рыту ў клас фартэпіяна, а тэхніку вакалу яна вывучала самастойна, запісаўшыся ў школьны хор. Ездзіла на розныя конкурсы і фестывалі, перамагла ў конкурсе «Квітней, Беларусь».

У 10 гадоў напісала сваю першую песню.

У 2004 годзе Рыта пачала пісаць песні для ўласнага панк-гурта.

Скончыўшы школу, Рыта збіралася паступіць у музычны каледж імя М. І. Глінкі, але перадумала і паступіла ў студыю вакалу «Фортэ» ў Мінску. У той жа час Рыта захапілася графіці і вучылася маляваць. Тады ў Мінску гасцявалі графітнікі з Партугаліі, яны ўбачылі малюнкі спявачкі і апісалі іх як «дакотат», якое перакладаецца як «шматграннасць». Так з’явіўся псеўданім Дакота.

Рыта атрымала вышэйшую адукацыю ва УДІКу па спецыяльнасці гукарэжысёр.

 Улад Сакалоўскі і Рыта Дакота на Видфест 2018 у Санкт-Пецярбургу
У 2005 годзе прыняла ўдзел у беларускім музычным конкурсе «Зорны дыліжанс».

### «Фабрыка зорак»

У 2007 годзе 17-гадовая Рыта прыехала з Мінска на маскоўскі кастынг сезона «Фабрыка зорак». Дзяўчына марыла не пра ўласны удзел, а ёй хацелася паказаць дыскі са сваёй музыкай вядомым расійскім прадзюсарам. Рыту запрасілі ўдзельнічаць у конкурсным адборы, і яна не адмовілася і паспяхова прайшла кастынг. На ўсіх этапах праекта Дакота выконвала свае ўласныя песні, і пісала кампазіцыі для калег па праекце. Хітом стала песня «Спички», якую з Інтэрнэту спампавалі больш за мільён разоў. На праекце Рыта пазнаёмілася з будучым мужам Уладам Сакалоўскім.

### Сольны праект

Пасля завяршэння праекта Рыта знікла з тэлеэкранаў, таму што спяваць чужыя песні яна не хацела і марыла стаць «спеўным аўтарам». Арганізавала свой рок-гурт Monroe, з якім яна выступала на музычных фестывалях «Нашествие» і «Kubana».

Яе песні пачалі купляць вядомыя выканаўцы — Ёлка, Зара, Святлана Лабада. Рыта з’яўляецца сааўтарам трэка «Твои глаза».

У 2015 годзе выканаўца прыняла ўдзел у праекце «Главная сцена» на канале «Расія-1» і з аўтарскімі кампазіцыямі выйшла ў паўфінал конкурсу. Яе настаўнікам на праекце стаў вядомы прадзюсар Віктар Дробыш.

У 2016 годзе Рыта Дакота запісала трэк «Полчеловека».

### Псеўданім

Выступае Маргарыта пад псеўданімам «Дакота», што ў перакладзе з партугальскага сленгу азначае «шматгранная, незвычайная».

Асабістае жыццё
---------------

Былы муж — Улад Сакалоўскі, з якім удзельнічала разам у праекце «Фабрыка зорак-7». Ёсць дачка Мія .

Дыскаграфія
-----------

### Студыйны альбом

* Стаи Китов (2020)

#### Сінглы

* Спички (2008)
* Полчеловека (2016)
* Боюсь, что да (2017)
* Кто (2017)
* Нежность (2018)
* Цунами (2018)
* Новые линии (2019)
* Не умеешь любить (2019)
* Мантра (2019)
* #Фиолет (feat. Каця Коўская) (2019)
* Застрелить (2019)
* Электричество (2020)
* Косуха (2020)
* Уходи (2020)
* Колыбельная (2020)

#### Удзел на альбоме іншых выканаўцаў

* L’One — «Гравитация» («Музыка.Счастье.Любовь»)

#### Удзел у зборніках

* «Тузін. Перазагрузка» (2009), трэк «Запалкі»

Відэакліпы
----------

| Год | Кліп | Рэжысёр (ы) | Альбом |
| --- | --- | --- | --- |
| 2015 | Перчатки | Star pro | без альбома |
| Первая Зима |
| 2016 | Полчеловека | Карына Кандэль | Стаи китов |
| 2017 | Кто | без альбома |
| 2018 | Нежность | Аліна Пязок |
| Цунами | Карына Кандэль |
| 2019 | Новые линии |
| Мантра | Рыта Дакота |
| 2020 | Электричество | Карына Кандэль | Стаи китов |
| Армагеддон |
| Рубашка | Лекс Пронін |

Зноскі
------

1. 1 2  *ТГ*. «Тузін. Перазагрузка». Дакота **(нявызн.)**.  Tuzin.fm (12 чэрвеня 2009). Архівавана з першакрыніцы 28 жніўня 2011. Праверана 1 красавіка 2020.
2. ↑  ВГИК: Творческая жизнь **(нявызн.)**.  vgik.info. Праверана 15 студзеня 2020.
3. ↑  Рита Дакота: фото, биография, фильмография, новости - Вокруг ТВ. (англ.).  Вокруг ТВ. Праверана 15 студзеня 2020.
4. ↑  Виктор Дробыш: продюсерский центр и музыкальный лейбл. (руск.). Праверана 15 студзеня 2020.
5. ↑  Влад Соколовский показал трогательный снимок с дочерью Архівавана 22 красавіка 2021.

|  |  |
| --- | --- |
| ⚙️   У сацыяльных сетках | VK · Telegram · X |
| Фота, відэа і аўдыё | Instagram · YouTube |